【戰況R4】掘金之王!麥道朗嚟港又有馬贏!
2024年04月28日 15:05
東網電視
更多新聞短片
經常來港客串交到成績的麥道朗,今日冠軍賽馬日又殺到,未跑正本戲前,第4場四班田草1400米佢已經有馬贏,銀行戶口又多咗錢喇。是場大熱門「增強」在前面帶頭,6.1倍嘅「球星」跟內欄第2、3位好好跑,結果入直路發力,半程開始撲過對手直奔終點,跑第2名係潘頓的「綫路萬里」、第3名則為前述的「增強」,是場最熱3隻包T。
醒目搵麥道朗幫手贏到第38W嘅希斯,賽後表示「球星」今場係完美形勢,而佢又鍾意跑濕地,但隻馬今場贏馬姿態值得尊重,因為3歲馬負重磅初次增程1400米仍能如此輕鬆贏馬,相信佢都係一匹值得跟進嘅賽駒,而「球星」季內會再跑多一次1400米再決定增程與否。
第4場賽果:1-4-5-8
二重彩賽果:1-4(最後賠率33)